**ELŐTERJESZTÉS**

## Budapest Főváros II. Kerületi Önkormányzat

**Településüzemeltetési, Környezetvédelmi és Közbiztonsági Bizottság**

**2023. november 27-i ülésére**

|  |  |  |
| --- | --- | --- |
|  |  |  |
| **Tárgy**: | A Budapest II. kerület, Pálos utca – Budakeszi út – Dénes utca – Hárshegyi út által határolt területre készülő Budapest Főváros II. kerületének Építési Szabályzatáról szóló 28/2019.(XI.27.) önkormányzati rendelet módosításhoz a környezeti vizsgálat szükségességének eldöntésére vonatkozó Kerületfejlesztési Bizottsági előterjesztés véleményezése | |
|  |  |  |
|  |  |  |
|  |  |  |
| **Előterjesztő:** | ………………………………  Trummer Tamás  főépítész |  |
|  |  |  |
|  |  |  |
|  |  |  |
| **Készítette** | ………………………………  Erdei Gyula  osztályvezető |  |
|  |  |  |
|  |  |  |

A napirend tárgyalása zárt ülést nem igényel.

**Tisztelt Bizottság!**

Kérem a Tisztelt Bizottságot, hogy a mellékelt, azonos tárgyú Kerületfejlesztési Bizottsági előterjesztés ismeretében alakítsa ki véleményét az előterjesztésben szereplő Környezeti vizsgálat szükségességéről.

Az államigazgatási szervek véleményét összesítő táblázatba rendszerezve a (KfB) előterjesztés 1. melléklete, a beérkezett véleményeket eredeti terjedelmükben a (KfB) előterjesztés 3. melléklete tartalmazza.

Budapest Főváros II. kerületi Önkormányzat Képviselő-testülete, a 298/2023.(VI.27.) számú határozatában döntött, hogy külső költségviselő bevonásával hozzájárul a Pálos utca – Budakeszi út – Dénes utca – Hárshegyi út által határolt területre vonatkozó 28/2019. (XI. 27.) rendelettel elfogadott II. kerületi építési szabályzat (a továbbiakban: KÉSZ) (eseti) módosítási eljárás megindításhoz, és az ehhez szükségszerűen kapcsolódó folyamatok megindításához, lefolytatásához.

Az *egyes tervek, illetve programok környezeti vizsgálatáról* szóló 2/2005.(I.11.) Korm.rendelet (a továbbiakban: *Rendelet.*) 1. § (3) bekezdésének megfelelően a település egy részére készülő szabályozási tervnél és helyi építési szabályzatnál eseti döntés alapján kell meghatározni a környezeti vizsgálat szükségességét, tehát esetünkben a várható környezeti hatás jelentőségének meghatározása alapján kell eldönteni a kérdést.

Az Épített Környezetért Felelős Igazgatóság fentiek alapján megkérte a *Rendelet.* szerinti államigazgatási szervek nyilatkozatait arról, hogy a hatáskörükbe tartozó környezet- vagy természetvédelmi szakterületet illetően várható-e jelentős környezeti hatás.

A 2023. október 20-án megküldött nyilatkozat kérésére adott válaszok befogadását 2023. november 4‑én zártuk le. A tizenkét megkeresett államigazgatási szerv közül kilenc tett nyilatkozatot, melyek közül hét nem tartotta szükségesnek környezeti hatásvizsgálat készítését. Az Állami Főépítész tekintettel arra, hogy a tervezési terület az épített környezet védett elemét érinti (műemléki védelem: 10919/1 hrsz.), javasolja a környezeti vizsgálat elkészítését. Amennyiben a jelen eljárásban a környezetvédelemmel kapcsolatban illetékes szervek a környezeti vizsgálat elkészítését nem tartják szükségesnek, kéri, hogy a véleményezési dokumentáció alátámasztó munkarésze térjen ki a tervezett módosítás védett épületekre gyakorolt hatásainak bemutatására. Megjegyezzük, hogy Budapest Főváros Kormányhivatala Építésügyi és Örökségvédelmi Hivatal nyilatkozatában nem tartja szükségesnek környezeti vizsgálat elkészítését.

Szakmai álláspontunk szerint nem tartjuk szükségesnek környezeti vizsgálat készítését — összhangban az illetékes szervek véleményével az alábbiak szerint:

* a KÉSZ jelen módosítása nem jelöl ki új beépítésre szánt terület; a településszerkezetet meghatározó műszakiinfrastruktúra-főhálózat nem változik; figyelembe veszi az új fővárosi TSZT 2021 és FRSZ dokumentumaiban foglaltakat;
* a KÉSZ módosítás során a Pálos utca – Budakeszi út – Dénes utca – Hárshegyi út által határolt és a hatályos előírások szerint teljes egészében beépítésre szánt Ln-3 nagyvárosias lakó területfelhasználási egységben lévő telektömb építési övezeti struktúrája változik meg, a volt Rege Szálló telke új építési övezetbe kerül, új beépítési paraméterekkel.
* a telektömböt nem érinti erdő, termőföld, természetvédelmi terület, barlangvédelmi zóna, csúszásveszélyes terület. A területen helyi természetvédelmi elem nem érintett.
* a KÉSZ IV. A KÖRNYEZET ÉS ATERMÉSZET VÉDELME című fejezetében a hatályosan rögzített környezeti előírások és szabályok — értékes fák védelme, talajmechanikai viszonyok megváltoztatása, talaj, a felszíni és felszín alatti vizek védelme, vízbázisok védelme stb.— enyhítése nem tervezett.
* A KÉSZ II. fejezet AZ ÉPÍTÉSI KORLÁTOK, KÖZMŰFELTÉTELEK című fejezetében a hatályosan rögzített környezeti előírások és szabályok — a vízvisszatartás (telken belül tartás) előírásai stb. — enyhítése nem tervezett.

Örökségvédelmi vonatkozások:

A volt Rege szálló szomszédságában, a tömb nyugati felén, a hrsz.:10919/1 ingatlan védett műemlék: Heinrich villa és kertje.

**Határozati javaslat**

**A Bizottság** - a Budapest Főváros II. Kerületi Önkormányzat Képviselő-testületének önkormányzati rendelete az önkormányzat Szervezeti és Működési Szabályzatáról szóló 13/1992. (VII. 01.) önkormányzati rendelete Településüzemeltetési, Környezetvédelmi és Közbiztonsági Bizottságra vonatkozó 11. melléklet 5.4.11. pontjában biztosított hatáskörében eljárva **kialakított véleménye, hogy** **a Budapest II. kerület, Pálos utca – Budakeszi út – Dénes utca – Hárshegyi út által határolt területre a KÉSZ módosítással összefüggésben nem tartja szükségesnek környezeti vizsgálat készítését.**

**Felelős:** Polgármester

**Határidő**: 2023. november 28.

Budapest, 2023. november ….

**Tisztelettel:**

**Trummer Tamás**

főépítész

| **s. sz.** | **Államigazgatási szerv** | **2/2005. (I.11.) korm.r 3.sz. melléklet szerinti megnevezés** | | **Környezeti vizsgálat szükségessége** |
| --- | --- | --- | --- | --- |
| 1. | Pest Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály | II.1.a) | a környezetvédelemre kiterjedően: a környezetvédelmi hatóság; | A véleményadásra megadott 15 napos határidőn belül környezeti vizsgálat lefolytatásával kapcsolatban észrevétel nem érkezett. A nyilatkozat kérésére adott válaszok befogadását 2023. november  4-én zártuk le. |
| 2. | Duna-Ipoly Nemzeti Park Igazgatóság | II.1.b) | b) természet- és tájvédelemre kiterjedően: a nemzeti park igazgatóság és a természetvédelmi hatóság; | A véleményadásra megadott 15 napos határidőn belül környezeti vizsgálat lefolytatásával kapcsolatban észrevétel nem érkezett. A nyilatkozat kérésére adott válaszok befogadását 2023. november  4-én zártuk le. |
| 3. | Budapest Főváros Kormányhivatala- Népegészségügyi Főosztály | II.1.c) | c) környezet- és település-egészségügyre kiterjedően: közegészségügyi hatáskörében eljáró fővárosi és megyei kormányhivatal. | „..a megküldött dokumentáció áttanulmányozását követően közegészségügyi szempontból a környezeti vizsgálat elvégzését nem tartja szükségesnek.” |
| 4. | Fővárosi Katasztrófavédelmi Igazgatóság; Igazgatóhelyettesi Szervezet, Katasztrófavédelmi Hatósági Osztály | II.1.d) | d) a felszíni és a felszín alatti vizek minőségi és mennyiségi védelmére kiterjedően: a vízvédelmi és vízügyi hatóság. | Nem tartja szükségesnek környezeti vizsgálat lefolytatását: *„…vízügyi és vízvédelmi szempontból nem várható olyan jelentős környezeti hatás, amely környezeti vizsgálat készítését indokolná..”* |
| 5. | Fővárosi Katasztrófavédelmi Igazgatóság; Igazgatóhelyettesi Szervezet, Katasztrófavédelmi Műveleti Szolgálat | II.2.j) | j) súlyos ipari balesetek megelőzésére kiterjedően: a megyei, fővárosi katasztrófavédelmi igazgatóság. | A véleményadásra megadott 15 napos határidőn belül környezeti vizsgálat lefolytatásával kapcsolatban észrevétel nem érkezett. A nyilatkozat kérésére adott válaszok befogadását 2023. november  4-én zártuk le. |
| 6. | Budapest Főváros Főpolgármesteri Hivatal Klíma- és Környezetügyi Főosztály | II.2.a) | a) helyi környezet- és természetvédelemre kiterjedően: a települési önkormányzat jegyzője; | A véleményadásra megadott 15 napos határidőn belül környezeti vizsgálat lefolytatásával kapcsolatban észrevétel nem érkezett. A nyilatkozat kérésére adott válaszok befogadását 2023. november  4-én zártuk le. |
| 7. | Budapest Főváros Kormányhivatala Állami Főépítészi Iroda | II.2.b) | b) az épített környezet védelmére kiterjedően: az állami főépítészi hatáskörében eljáró fővárosi és megyei kormányhivatal; | Tekintettel arra, hogy a tervezési terület az épített környezet védett elemét érinti (műemléki védelem: 10919/1 hrsz.), javaslom a környezeti vizsgálat elkészítését.  Amennyiben a jelen eljárásban a környezetvédelemmel kapcsolatban illetékes szervek a környezeti vizsgálat elkészítését nem tartják szükségesnek, kérem, hogy a véleményezési dokumentáció alátámasztó munkarésze térjen ki a tervezett módosítás védett épületekre gyakorolt hatásainak bemutatására. |
| 8. | Pest Vármegyei Kormányhivatal Földművelésügyi és Erdészeti Főosztály | II.2.c) | c) erdővédelemre kiterjedően: az erdészeti hatáskörben eljáró megyei kormányhivatal; | A véleményadásra megadott 15 napos határidőn belül környezeti vizsgálat lefolytatásával kapcsolatban észrevétel nem érkezett. A nyilatkozat kérésére adott válaszok befogadását 2023. november  4-én zártuk le. |
| 9. | Pest Vármegyei Kormányhivatal, Élelmiszerlánc-biztonsági, Állategészségügyi, Növény- és Talajvédelmi Főosztály | II.2.d) | d) talajvédelemre kiterjedően: a talajvédelmi hatáskörben eljáró megyei kormányhivatal; | *„A talaj minőségi védelme szempontjából …”* nem tartja szükségesnek környezeti hatásvizsgálat készítését. |
| 10. | Budapest Főváros Kormányhivatala Földhivatali Főosztály | II.2.e) | e) a termőföld mennyiségi védelmére kiterjedően: a földvédelmi feladatkörében eljáró fővárosi és megyei kormányhivatal, | *„A Tfvt. termőföld mennyiségi védelmét biztosító rendelkezései között nem szerepel olyan jogszabályi követelmény, mely előírná a környezeti vizsgálat lefolytatását és a környezeti értékelés elkészítését.”* |
| 11. | Szabályozott Tevékenységek Felügyeleti Hatósága | II.2.f) | f) földtani és ásványvagyon védelemre kiterjedően: Szabályozott Tevékenységek Felügyeleti Hatósága; | Szakterületét érintően nem tartja szükségesnek környezeti vizsgálat lefolytatását és környezeti  értékelés készítését. |
| 12. | Budapest Főváros Kormányhivatala- Népegészségügyi Főosztály | II.2.g) | g) a természetes gyógytényezők, gyógyhelyek természeti adottságainak védelmére kiterjedően: a népegészségügyi feladatkörében eljáró Budapest Főváros Kormányhivatala; | *„A módosítással érintett területen természetes gyógytényező érintettsége nem áll fenn, ezért e szempontból a BFKH véleményezési lehetőséggel nem rendelkezik.”* |
| 13. | Budapest Főváros Kormányhivatala Építésügyi és Örökségvédelmi Hivatal | II.2.h) | h) kulturális örökség (műemlékvédelem, régészet) védelmére kiterjedően: Budapest Főváros Kormányhivatala, kizárási feltétel fennállása esetén a kulturális örökség védelméért felelős miniszter; | megjegyzésekkel nem tartja szükségesnek a környezeti vizsgálat lefolytatását |
| 14. | Nemzeti Népegészségügyi Központ | II.2.i) | i) kémiai biztonságra kiterjedően: az országos tisztifőorvos; | Kéri, hogy kifogást nem emelő véleményezőnek tekintsék. |

A Kerületfejlesztési Bizottság véleményezendő tárgyi előterjesztését lásd külön dokumentumban.