..............(sz.) napirend

Előterjesztve:

Településüzemeltetési, Környezetvédelmi és Közbiztonsági Bizottsághoz

Költségvetési Bizottság

Pénzügyi és Vagyonnyilatkozatokat Ellenőrző Bizottság

**E L Ő T E R J E S Z T É S**

**A Képviselő-testület 2023. november 30-i rendes ülésére**

**Tárgy:** Javaslat a Szent Flórián díj alapításáról és adományozásáról szóló 1/2020. (I. 24.) önkormányzati rendelet módosítására

**Készítette**: …………………………….

dr. Varga Előd Bendegúz alpolgármester

**Egyeztetve:** ……………………………

Annus Béláné gazdasági igazgató

**Látta:**  **………………………………..**

dr. Szalai Tiborjegyző

………………………………..

dr. Silye Tamás jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

Budapest Főváros II. Kerületi Önkormányzat (a továbbiakban: Önkormányzat) Képviselő-testületének a Szent Flórián díj alapításáról és adományozásáról szóló 1/2020. (I. 24.) önkormányzati rendelete (a továbbiakban: Rendelet) 2020. január 25-én lépett hatályba. A Rendelet megalkotásának, a díj alapításának és a díj adományozásnak célja az Önkormányzat részéről az a szándék volt, hogy elismerje a Fővárosi Katasztrófavédelmi Igazgatóság - Észak-Budai Katasztrófavédelmi Kirendeltség - II. Kerületi Hivatásos Tűzoltóparancsnokság állományában, valamint a kerület önkéntes tűzoltó szervezeteiben szolgálatot teljesítő tűzoltók kiemelkedő teljesítményét, kiemelkedő helytállását.

A Szent Flórián díj egy – a védőszentet ábrázoló – plakettből és egy – a Rendeletben meghatározott – pénzösszegből áll (ez jelenleg nettó 150.000 Ft).

A Rendelet hatálybalépése óta eltelt időben azonban olyan gazdasági helyzet állt elő, amely magával hozta a viszonylag magas inflációt. Mivel a díjnak szerves része a pénzösszeg is, annak emelése vált szükségessé (javaslat nettó 250.000 Ft), hogy értékét megőrizze és a jövőben ne csak egy jelképes összeggé váljon.

A Rendelet felülvizsgálatát az eltelt időre tekintettel – a jogalkotásról szóló 2010. évi CXXX. törvény 22. §-ban előírt – tartalmi felülvizsgálati kötelezettség is indokolja.

Kérem a Tisztelt Képviselő-testületet az előterjesztés megtárgyalására és az alábbi módosító önkormányzati rendelet megalkotására.

A rendelet elfogadásához minősített többségű szavazati arány szükséges.

**Budapest, 2023. november 20.**

**Örsi Gergely**

Polgármester

**Budapest Főváros II. Kerületi Önkormányzat Képviselő-testületének /2023. ( . .) önkormányzati rendelete a Szent Flórián díj alapításáról és adományozásáról szóló 1/2020. (I. 24.) önkormányzati rendelet módosításáról**

**önkormányzati rendelet módosításáról**

|  |  |
| --- | --- |
| **Jelenlegi szövegezés** | **Javasolt módosítás** |
|  | Budapest Főváros II. Kerületi Önkormányzat Képviselő-testülete Magyarország Alaptörvényének 32. cikk (2) bekezdésében meghatározott eredeti jogalkotói hatáskörében, Magyarország Alaptörvényének 32. cikk (1) bekezdésének a) pontjában meghatározott feladatkörében eljárva a következőket rendeli el: |
| (A Rendelet 2. § (3) bekezdése: )  *„(3) A Szent Flórián díj összege nettó 150 ezer Ft/fő. A díj összege az adományozott személy bankszámlájára kerül átutalásra.”* | **1. §**  A Szent Flórián díj alapításáról és adományozásáról szóló 1/2020.(I.24.) önkormányzati rendelet 2. § (3) bekezdése helyébe a következő rendelkezés lép:  *„(3) A Szent Flórián díj összege nettó 250.000 Ft/fő. A díj összege az adományozott személy bankszámlájára kerül átutalásra.”* |
|  | **2. §**  Ez a rendelet a kihirdetését követő napon lép hatályba, és a kihirdetését követő második napon hatályát veszti. |

**Budapest Főváros II. Kerületi Önkormányzat Képviselő-testületének /2023. ( . .) önkormányzati rendelete**

**a Szent Flórián díj alapításáról és adományozásáról szóló 1/2020. (I. 24.) önkormányzati rendelet módosításáról**

Budapest Főváros II. Kerületi Önkormányzat Képviselő-testülete Magyarország Alaptörvényének 32. cikk (2) bekezdésében meghatározott eredeti jogalkotói hatáskörében, Magyarország Alaptörvényének 32. cikk (1) bekezdésének a) pontjában meghatározott feladatkörében eljárva a következőket rendeli el:

**1. §**

A Szent Flórián díj alapításáról és adományozásáról szóló 1/2020.(I.24.) önkormányzati rendelet 2. § (3) bekezdése helyébe a következő rendelkezés lép:

„(3) A Szent Flórián díj összege nettó 250.000 Ft/fő. A díj összege az adományozott személy bankszámlájára kerül átutalásra.”

**2. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

|  |  |
| --- | --- |
| **Örsi Gergely** **polgármester** | **dr. Szalai Tibor** **jegyző** |

Általános indokolás

A Szent Flórián díj alapításáról és adományozásáról szóló 1/2020. (I. 24.) önkormányzati rendelet kiadása óta eltelt időre tekintettel a díj részeként nyújtott pénzösszeg megemelése vált szükségessé.

Részletes indokolás

**Az 1. §-hoz**

A díj összegének megemelésről rendelkezik.

**A 2. §-hoz**

Hatályba léptető és hatályon kívül helyező rendelkezéseket tartalmaz.